b"\n_START_ARTICLE_\nSaksan 11. jalkav\xc3\xa4kidivisioona\n_START_SECTION_\nPerustaminen\n_START_PARAGRAPH_\nWehrkreis I muodosti 1. lokakuuta 1934 Allensteiniss\xc3\xa4 divisioonan peitenimell\xc3\xa4 Infanterief\xc3\xbchrer I, jonka nimi vaihdettiin 15. lokakuuta 1935 Saksan irtautuessa Versailles'n rauhan rajoituksista 11. jalkav\xc3\xa4kidivisioonaksi.\n_START_SECTION_\nHistoria\n_START_PARAGRAPH_\nDivisioona asetettiin liikekannalle 26. elokuuta 1939. Se liitettiin pohjoisen armeijaryhm\xc3\xa4n 3. armeijaan, jonka mukana se hy\xc3\xb6kk\xc3\xa4si It\xc3\xa4-Preussista Puolaan. Joulukuussa 1939 divisioona oli armeijaryhm\xc3\xa4 B:n reservin\xc3\xa4 ja se liitettiin armeijaryhm\xc3\xa4n 6. armeijaan tammikuussa 1940. Divisioona ylitti armeijan mukana Belgian rajan ja se eteni edelleen Ranskaan. Ranskan sotatoimien p\xc3\xa4\xc3\xa4tytty\xc3\xa4 divisioona viipyi Atlantin rannikolla aina vuoden loppuun._NEWLINE_Divisioona siirrettiin maaliskuussa 1941 It\xc3\xa4-Preussiin, jossa se liitettiin armeijaryhm\xc3\xa4 B:n 18. armeijaan. Operaatio Barbarossan alkaessa se hy\xc3\xb6kk\xc3\xa4si armeijan mukana Neuvostoliittoon. Neuvostoliiton aloitettua vastahy\xc3\xb6kk\xc3\xa4yksen 1944 j\xc3\xa4i divisioona Kuurinmaalle mottiin ja se antautui toukokuussa Neuvostojoukoille."